Държавен вестник, бр. 38, 2021 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  38
 
67 
4 
Пунктовете за управление, които същевременно са и спомагателни машинни отделения, 
са със структурна противопожарна защита от 30 минути. 
5 
Няма специални изисквания към материала или целостта на границите за помещенията в 
таблицата, при които има само тире. 
6 
 Времето за противопожарна защита е 0 минути, а времето за предотвратяване 
преминаването на дим и пламък е 30 минути, както е определено от първите 30 минути 
на стандартното изпитване за определяне на температурата на възпламеняване. 
7                Пожароустойчивите отделения не е необходимо да отговарят на 7.2.1.5. 
8 
Когато се използва стоманена конструкция, пожароустойчивите отделения в близост до 
празните пространства не е необходимо да отговарят на изискванията на 7.2.1.5. 
9 
Времето за противопожарна защита може да бъде намалено до 0 минути за тези части от 
откритите ро-ро помещения, които не са съществени части от основната носеща 
конструкция на плавателния съд, когато пътниците нямат достъп до тях и не е 
необходимо екипажът да има достъп до тях по време на авария. 
10 
За плавателните съдове от категория А тази стойност може да бъде намалена до 0 
минути, когато плавателните съдове са оборудвани само с едно обществено 
пространство (с изключение на тоалетните помещения), защитено със спринклерна 
система и намиращо се в близост до работното отделение. 
7.4       Структурна противопожарна защита 
7.4.1    Основна структура 
7.4.1.1  Изискванията по-долу се прилагат за всички плавателни съдове, независимо от 
строителния материал. Времената на структурна противопожарна защита за разделяне на 
вертикалните прегради и палубите са в съответствие с таблици 7.4-1 и 7.4-2, като времената на 
структурна противопожарна защита са базирани на осигуряването на защита за период от 60 
минути, както е посочено в 4.8.1. Ако за плавателните съдове от категория А и товарните 
плавателни съдове в 4.8.1 е определено друго по-малко време за структурна противопожарна 
защита, тогава времената, посочени по-долу в 7.4.2.2 и 7.4.2.3, могат да бъдат изменени 
пропорционално. Времето за структурна противопожарна защита в никакъв случай не може да 
бъде по-малко от 30 минути. 
7.4.1.2  При таблици 7.4-1 и 7.4-2 следва да се има предвид, че наименованието на всяка 
категория има за цел по-скоро да типизира, отколкото да ограничава. При определяне на 
подходящите стандарти за противопожарна цялост, които да се прилагат към границите между 
прилежащите помещения, когато има съмнение относно тяхната класификация за целите на 
настоящия раздел, те се третират като помещения в рамките на съответната категория, които 
имат най-строги изисквания за границите. 
7.4.1.3  Корпусът, надстройката, структурните вертикални прегради, палубите, покритите 
палуби и колоните се изграждат от одобрени незапалими материали с подходящи структурни 
свойства. Използването на други материали за ограничаване на пожари може да бъде 
разрешено, при условие че са спазени изискванията на настоящата глава и материалите са в 
съответствие с Кодекса за прилагане на процедури за пожарни изпитания. 
 
 
 
 
68 
7.4.2    Пожароустойчиви отделения 
7.4.2.1 Зоните с висок и умерен риск от пожар се заграждат от пожароустойчиви отделения, 
отговарящи на изискванията на 7.2.1, освен когато пропускането на такова отделение не би се 
отразило на безопасността на плавателния съд. Тези изисквания не е необходимо да се прилагат 
за онези части от конструкцията, които са в контакт с вода в състояние при теглото на празен 
кораб, но трябва да се обърне необходимото внимание на ефекта на температурата на корпуса, 
която е в контакт с водата, и топлоотдаването от всяка неизолирана конструкция, която е в 
контакт с водата, върху изолираната конструкция над водата. 
7.4.2.2  Пожароустойчивите вертикални прегради и палубите се изграждат така, че да издържат 
на стандартното изпитване за определяне на температурата на възпламеняване за период от 30 
минути за зоните с умерен риск от пожар и 60 минути за зоните с голям риск от пожар, с 
изключение на предвиденото в 7.4.1.1. 
7.4.2.3  Основните носещи конструкции в зоните с голям риск от пожар и зоните с умерен риск 
от пожар, както и конструкциите, поддържащи пунктовете за управление, се разполагат по 
начин, че да разпределят товара така, че да няма срутване на конструкцията на корпуса и 
надстройката, когато тя е изложена на огън в продължение на времето за противопожарна 
защита. Носещата конструкция трябва също да отговаря на изискванията на 7.4.2.4 и 7.4.2.5. 
7.4.2.4  Ако конструкциите, посочени в точка 7.4.2.3, са изработени от алуминиева сплав, 
монтажът им трябва да е такъв, че вътрешната им температура да не се повишава с повече от 
200°C над околната температура в съответствие с времената в 7.4.1.1 и 7.4.2.2. 
7.4.2.5  Ако конструкциите, посочени в точка 7.4.2.3, са изработени от запалими материали, 
тяхната изолация трябва да бъде такава, че температурата им да не се повишава до ниво, при 
което ще настъпи влошаване на качествата на конструкцията по време на стандартното 
изпитване за определяне на температурата на възпламеняване в съответствие с Кодекса за 
прилагане на процедури за пожарни изпитания до такава степен, че товароносимостта, в 
съответствие с времената, посочени в 7.4.1.1 и 7.4.2.3, да бъде нарушена. 
7.4.2.6  Конструкцията на всички врати и каси в пожароустойчивите отделения, както и 
средствата за обезопасяването им, когато са затворени, осигурява устойчивост на пожар, както 
и срещу преминаване на дим и пламъци, равна на тази на вертикалните прегради, в които те са 
монтирани. Не е необходимо водонепроницаеми стоманени врати да се изолират.  Също така, 
когато през пожароустойчиво отделение преминават тръби, проводи, електрически кабели и 
т.н., се вземат мерки, за да се гарантира, че огнеупорната цялост на отделението не е нарушена, 
и се провеждат необходимите изпитвания в съответствие с Кодекса за прилагане на процедури 
за пожарни изпитания. 
7.4.3    Ограничено използване на запалителни материали 
7.4.3.1  Всички разделителни отделения, тавани или облицовки, които не са пожароустойчиви 
отделения, следва да бъдат изработени от незапалими материали или материали за 
ограничаване на пожари. Пожарозащитните прегради следва да бъдат изработени от 
незапалими материали или материали за ограничаване на пожари. 
7.4.3.2  Когато има поставена изолация в зони, в които може да влезе в контакт със запалими 
течности или техните пари, нейната повърхност следва да бъде непропусклива за такива 
запалими течности или пари. 
7.4.3.3  Мебелите и обзавеждането в обществените помещения и жилищните помещения на 
екипажа отговарят на следните стандарти: